EUROOPAN KOMISSIO Bryssel 16.2.2022 COM(2022) 54 final 2022/0037(NLE) Ehdotus NEUVOSTON ASETUS unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 annetun asetuksen (EU) 2022/109 muuttamisesta



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Kauppa- ja yhteistyösopimuksen 498 artiklan nojalla käytävät kalastusmahdollisuuksia koskevat neuvottelut Yhdistyneen kuningaskunnan kanssa Kauppa- ja yhteistyösopimuksen allekirjoittajina ja ottaen huomioon mahdolliset erilaiset poliittiset näkökohtansa ja suuntaviivansa EU ja Yhdistynyt kuningaskunta neuvottelivat näissä rooleissa keskenään tavoitteenaan sopia yhteisiä kantoja koskevista kalastusmahdollisuuksista vuodeksi 2022 kauppa- ja yhteistyösopimuksen 498 artiklan nojalla. Komissio neuvotteli Yhdistyneen kuningaskunnan kanssa seuraavien mukaisesti: ·kauppa- ja yhteistyösopimuksen 498 artiklan 2 kohta, 498 artiklan 4 kohdan a–d alakohta sekä 498 artiklan 6 kohta; ·yhteisestä kalastuspolitiikasta annetun asetuksen 2, 3, 28 ja 33 artikla; ·läntisiä vesialueita ja Pohjanmerta koskevien monivuotisten suunnitelmien 4 ja 5 artikla; ja ·neuvoston päätös unionin puolesta esitettävästä kannasta, joka esitetään Yhdistyneen kuningaskunnan kanssa käytävissä vuotuisissa neuvotteluissa kalastusmahdollisuuksista sopimiseksi yhteisten kantojen osalta vuodeksi 2022. Unioni perusti kantansa kauppa- ja yhteistyösopimuksen 494 artiklan 3 kohdan c alakohdan mukaisesti Kansainvälisen merentutkimusneuvoston (ICES) antamiin parhaisiin käytettävissä oleviin tieteellisiin lausuntoihin. Komissio kävi neuvottelut täysin koordinoidusti neuvoston kanssa. Euroopan parlamentille tiedotettiin neuvotteluista asianmukaisesti. Unioni sopi 21. joulukuuta 2021 Yhdistyneen kuningaskunnan kanssa monien kantojen suurimpien sallittujen saaliiden (TAC) vahvistamisesta vuodeksi 2022 (kannat on lueteltu kauppa- ja yhteistyösopimuksen liitteessä 35). Periaatteellinen hyväksyntä vahvistettiin vuotta 2022 koskevassa kirjallisessa pöytäkirjassa, jonka neuvosto hyväksyi 21. joulukuuta 2021 ja jonka allekirjoittivat samana päivänä Yhdistyneen kuningaskunnan valtuuskunnan johtajat ja unionin puolesta komission edustaja kauppa- ja yhteistyösopimuksen 498 artiklan 6 kohdan ja 22. lokakuuta 2021 annetun neuvoston päätöksen mukaisesti. Sen vuoksi on tarpeen sisällyttää kirjallisessa pöytäkirjassa vuodeksi 2022 sovittuja kalastusmahdollisuuksia vastaavat TACit EU:n oikeusjärjestykseen. Tällaiset kalastusmahdollisuudet vuodeksi 2022 mahdollistavat kalastuksen harjoittamisen ympäristön kannalta kestävällä tavalla pitkällä aikavälillä. Niitä myös hallinnoidaan tavoilla, jotka ovat sopusoinnussa seuraavien tavoitteiden kanssa: i) taloudelliset, sosiaaliset ja työllisyyteen liittyvät edut; ja ii) elintarvikkeiden saatavuuden parantaminen. Lisäksi ne edistävät tasapuolisia toimintaedellytyksiä unionin toimijoille silloin kun kannat ovat yhteiset Yhdistyneen kuningaskunnan kanssa. Unionin autonomisia kantoja koskevat kalastusmahdollisuudet vuodeksi 2022 Ehdotuksessa käsitellään myös tarvetta vahvistaa vuodeksi 2022 kalastusmahdollisuudet sardellille (Engraulis encrasicolus) ICES-suuralueella 8 (Biskajanlahti) sen jälkeen kun ICES on antanut kyseistä kantaa koskevan tieteellisen lausunnon. Asetuksessa (EU) 2022/109 vahvistetaan sardellille ICES-suuralueella 8 väliaikainen TAC 1. tammikuuta 2022 ja 30. kesäkuuta 2022 väliseksi ajaksi kunnes ICESin vuotta 2022 koskeva tieteellinen lausunto on saatavilla. ICES antoi 17. joulukuuta 2021 kyseistä kantaa koskevan tieteellisen lausunnon vuodelle 2022. Kyseisen kannan TACiksi olisi vahvistettava vuodeksi 2022 kyseisen lausunnon mukaisesti 33 000 tonnia. •Yhdenmukaisuus muiden alaa koskevien politiikkojen säännösten kanssa

Ehdotetut toimenpiteet ovat yhdenmukaisia yhteisen kalastuspolitiikan tavoitteiden ja sääntöjen sekä kestävää kehitystä koskevan unionin politiikan kanssa. •Yhdenmukaisuus unionin muiden politiikkojen kanssa Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristöalalla. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta. Elollisten vesiluonnonvarojen kestävää hyödyntämistä koskevat unionin velvollisuudet perustuvat YKP-asetuksen 2 artiklassa vahvistettuihin velvollisuuksiin. •Toissijaisuusperiaate (jaetun toimivallan osalta) Ehdotus kuuluu Euroopan unionin toiminnasta tehdyn sopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta. •Suhteellisuusperiaate Ehdotus on suhteellisuusperiaatteen mukainen, koska yhteinen kalastuspolitiikka (YKP) on yhteistä politiikkaa. Euroopan unionin toiminnasta tehdyn sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamiseen ja jakamiseen liittyvät toimenpiteet. •Toimintatavan valinta Ehdotettu sääntelytapa: asetus. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET •Jälkiarvioinnit/toimivuustarkastukset Ei sovelleta. •Sidosryhmien kuuleminen Yhdistyneen kuningaskunnan kanssa kalastusmahdollisuuksista käytyjen neuvottelujen aikana komissio tiedotti asiasta sidosryhmille (erityisesti kansalaisjärjestöjen ja kalastusalan organisaatioiden edustajille) ja kuuli niitä. Komissio myös koordinoi tiiviisti yhteyksiä kansallisiin hallintoihin. Se tiedotti neuvottelujen edistymisestä säännöllisesti neuvoa-antaville toimikunnille. •Asiantuntijatiedon keruu ja käyttö Ehdotus perustuu ICESin tieteelliseen lausuntoon.

•Vaikutustenarviointi Yhdistyneen kuningaskunnan kanssa yhteisten kantojen osalta ehdotuksessa pannaan pääasiassa täytäntöön kansainvälisesti sovittuja toimenpiteitä. Kaikkia kalastusmahdollisuuksien mahdollisten vaikutusten arviointiin liittyviä näkökohtia käsitellään valmisteltaessa ja käytäessä kansainvälisiä neuvotteluja, joissa unioni sopii kalastusmahdollisuuksistaan kolmansien osapuolten kanssa. •Sääntelyn toimivuus ja yksinkertaistaminen Ei sovelleta. •Perusoikeudet Ei sovelleta. 4.TALOUSARVIOVAIKUTUKSET Ehdotetuilla toimenpiteillä ei ole vaikutuksia talousarvioon. 5.LISÄTIEDOT Unionin Yhdistyneen kuningaskunnan kanssa kauppa- ja yhteistyösopimuksen 498 artiklan mukaisesti vuodelle 2022 sopimat ja kirjallisessa pöytäkirjassa dokumentoidut TACit vastaavat kauppa- ja yhteistyösopimuksen liitteissä 35 ja 36 vahvistettuja unionin osuuksia. Yleinen lähestymistapa, jota komissio noudatti kyseisten TACien vahvistamisessa, perustuu ICESin vuotta 2022 koskevaan lausuntoon ja on kauppa- ja yhteistyösopimuksen 494 artiklan 1 ja 2 kohdassa esitettyjen tavoitteiden ja saman artiklan 3 kohdassa tarkoitettujen periaatteiden mukainen. Unioni sopi YKP-asetuksen 2 artiklan 2 kohdassa ja läntisten vesialueiden ja Pohjanmeren monivuotisten suunnitelmien 3 artiklan 1 kohdassa vahvistetun yhteiseen kalastuspolitiikkaan kuuluvan säilyttämisen ydintavoitteen mukaisesti Yhdistyneen kuningaskunnan kanssa kalakantojen TACeista, joista on saatavilla FMSY-arvoa koskeva lausunto (kalastusmahdollisuuksien tasot sisältävä lausunto, jossa esitetään, minkä suuruisella pyyntipaineella enimmäistuotto pysyy kestävänä (MSY)). Neuvotteluissa sovittiin neljästä sellaisten kantojen TACista, joista on käytettävissä MSY-arvio, mutta pyynnin rajoittamista nollaan koskevaa lausuntoa ei annettu vaikka ICES antoi nolla-TACia koskevan lausunnon. Yhdistyneen kuningaskunnan kanssa on sovittu kolmen pohjakalakannan osalta (Kelttienmeren turska, Skotlannin länsipuolen turska ja Irlanninmeren valkoturska) sivusaalistason TACeista, ja yhdelle (Kelttienmeren silli) on vahvistettu seuranta-TAC tällaisen TACin tasoa koskevan ICESin lausunnon mukaisesti. Kelttienmeren turska on läntisten merialueiden monivuotisen suunnitelman mukainen kohdekanta. Unionin ja Yhdistyneen kuningaskunnan välillä sovittiin pohjakalakantojen sekakalastuksessa tahattomille sivusaaliille 644 tonnin TAC (–20 % vuoden 2021 tasoon verrattuna). Tämä johtaa biomassan lisääntymiseen vähintään 82 prosentilla ja jää FMSY -yläarvon alapuolelle. Yhdistyneen kuningaskunnan kanssa ei sovittu uusista korjaavista (teknisistä) toimenpiteistä, mutta komissio on hiljattain vahvistanut uusiin pyydyksiin perustuvia toimenpiteitä ja sivusaaliskynnyksiä turskan sivusaaliiden vähentämiseksi Kelttienmerellä ja sen lähivesillä. Kyseisiä toimenpiteitä sovelletaan 31. joulukuuta 2022 asti. Skotlannin länsipuolen turska on läntisten merialueiden monivuotisen suunnitelman mukainen sivusaaliskanta. Yhdistynyt kuningaskunta pyysi TACin pitämistä ennallaan, joten sovittiin sellaisesta TACista, joka on ICESin määrittämän FMSY -arvon ja FMSY-yläarvoa koskevan ICESin ns. neuvontasäännön yläpuolella. Tämä johtaa kannan koon kasvamiseen 45 prosentilla vuoden 2021 biomassatasoon verrattuna. Kyseessä on toinen niistä kahdesta kannasta, joiden osalta neuvosto mukautti unionin kantaa 6. joulukuuta 2021. Irlanninmeren valkoturska on läntisten merialueiden monivuotisen suunnitelman mukainen sivusaaliskanta. Yhdistynyt kuningaskunta pyysi TACin pitämistä ennallaan, joten sovittiin sellaisesta TACista, joka on ICESin määrittämän FMSY -arvon ja FMSY-yläarvoa koskevan ICESin ns. neuvontasäännön yläpuolella. Tämä johtaa kannan koon kasvamiseen vähintään 23 prosentilla vuoden 2021 biomassatasoon verrattuna. Kyseessä on toinen niistä kahdesta kannasta, joiden osalta neuvosto mukautti valtuutusta 6. joulukuuta 2021. Ehdotuksessa luetellaan 32 sellaisia kalakantoja koskevaa TACia, joista on saatavilla varovaisuusperiaatteen mukainen lausunto. Unioni pyrki sopimaan Yhdistyneen kuningaskunnan kanssa näistä TACeista ottaen huomioon vastaavan ICES-yleislausunnon ja YKP-asetuksen 2 artiklan 2 kohdassa säädetyn ennalta varautumisen lähestymistavan. Suurin osa näistä Yhdistyneen kuningaskunnan kanssa sovituista TACeista on ICES-suositusten tasojen mukaisia tai niitä alempia. Eräät TACit (tylppäpyrstömolva [kansainvälinen 1, 2; Pohjanmeri; Skagerrak], punakampela [7hjk], pohjankatkarapu [Pohjanmeri] ja piikkihai [läntiset vesialueet]) sovittiin Yhdistyneen kuningaskunnan kanssa kuitenkin tasolle, jolla vältetään ns. pullonkaulatilanteet ja jossa otetaan huomioon sekakalastuksen erityispiirteet. Pohjankatkaravun (Pohjanmeri) TACiin lisättiin vain sivusaalis -huomautus, koska ICESin lausunnon mukaan kyseiseen lajiin ei pitäisi soveltaa kohdennettua kalastusta. Yhdistyneen kuningaskunnan kanssa sovittiin seuranta-TACista Skotlannin länsipuolisen alueen sillille (HER/5B6ANB) ja sen ”sisar-TACille” eli Irlannin länsipuolisen alueen sillille (HER/6AS7BC). Näin biomassataso saadaan vuonna 2022 nousemaan +21 prosenttia vuoden 2021 tasosta. Muutaman kannan (Rockallin, Skotlannin länsipuolisen alueen, Irlanninmeren ja Kelttienmeren turska, Irlanninmeren valkoturska, kolja 6 ja 7) osalta Yhdistyneen kuningaskunnan kanssa sovittiin TACeista, jotka ovat unionin ehdottamaa korkeammalla tasolla. Tarkoituksena on saavuttaa kokonaistulos, jota pidettiin kestävyyden ja sosioekonomisten näkökohtien kannalta tarpeellisena ja toivottavana. Tähän vaikutti myös tarve edistää tasapuolisia toimintaedellytyksiä. TACit, jotka poikkeavat yli 20 prosenttia aiemmin vahvistetusta TAC-tasosta Kun läntisten vesialueiden ja Pohjanmeren monivuotiset suunnitelmat hyväksyttiin, komissio ilmoitti, että jos se ehdottaa TACeja, jotka poikkeavat yli 20 prosenttia aiemmin vahvistetusta TAC-tasosta, nämä tapaukset luetellaan komission ehdotuksen perusteluosassa ja tarvittaessa kerrotaan TACien muutosten taustalla olevat syyt. Yhdistyneen kuningaskunnan kanssa yhteisten kantojen osalta komissio esittää näin ollen perustelut tähän ehdotukseen sisältyvien TACien tärkeimmille vaihteluille. TAC-koodi Nimi 2021 TAC (t) 2022 TAC (t) Muutos prosenttiosuudessa (pyöristetty) Perustelu ANF/2AC4-C Merikrotti (Pohjanmeri) 11,972 9,014 –25 % Tieteellisten lausuntojen mukaisesti, sovittu Yhdistyneen kuningaskunnan kanssa ARU/567 Kultakuore (läntiset vesialueet) 3,729 11,626 +212 % Tieteellisten lausuntojen mukaisesti, sovittu Yhdistyneen kuningaskunnan kanssa Kyseinen kanta siirrettiin sitä koskevan arvion tarkistamisen myötä analyyttisen arvion luokkaan (luokasta 3 luokkaan 1), mikä johti tarkistetun tieteellisen lausunnon perusteella esitettyyn korkeampaan TACiin. HAD/6B1214 Kolja (Rockall) 8,375 5,825 –30 % Tieteellisten lausuntojen mukaisesti, sovittu Yhdistyneen kuningaskunnan kanssa Tieteellisessä lausunnossa esitetään pienennettyä TACia, koska runsausindeksi on pienentynyt ja on sovellettu ennaltavarautumispuskuria. JAX/4BC7D Piikkimakrilli (eteläinen Pohjanmeri ja Englannin kanaalin itäosa) 14,014 8,969 –36 % Tieteellisten lausuntojen mukaisesti, sovittu Yhdistyneen kuningaskunnan kanssa L/W/2AC4-C Pikkupääkampela ja mustaeväkampela (Pohjanmeri) 5,428 4,287 –21 % Tieteellisten lausuntojen mukaisesti, sovittu Yhdistyneen kuningaskunnan kanssa NEP/2AC4-C Keisarihummeri (Pohjanmeri) 19,077 24,268 +27 % Tieteellisten lausuntojen mukaisesti, sovittu Yhdistyneen kuningaskunnan kanssa NEP/5BC6 Keisarihummeri (Skotlannin länsipuolinen alue) 14,945 11,862 –21 % Yhdistyneen kuningaskunnan vahvistama NOP/2A3A4 Harmaaturska (Pohjanmeri) 128,300 59,728 –53 % Tieteellisten lausuntojen mukaisesti, sovittu Yhdistyneen kuningaskunnan kanssa PLE/7DE Punakampela (Englannin kanaali) 11,920 9,138 –23 % Tieteellisten lausuntojen mukaisesti, sovittu Yhdistyneen kuningaskunnan kanssa PLE/7HJK Punakampela (7hjk) 67 114 +70 % Tieteellisten lausuntojen mukaisesti, sovittu Yhdistyneen kuningaskunnan kanssa PRA/2AC4-C Pohjankatkarapu (Pohjanmeri) 660 990 (vain sivusaalis) +50 % Vaihto sivusaalis-TAC:iin, jotta vältetään ns. pullonkaulatilanteet, sovittu Yhdistyneen kuningaskunnan kanssa SOL/07D Meriantura (Englannin kanaalin itäosa) 3,248 2,380 –27 % Tieteellisten lausuntojen mukaisesti, sovittu Yhdistyneen kuningaskunnan kanssa SOL/24-C Meriantura (Pohjanmeri) 21,361 15,330 –28 % Tieteellisten lausuntojen mukaisesti, sovittu Yhdistyneen kuningaskunnan kanssa SOL/7HJK Meriantura (7hjk) 280 213 –24 % Tieteellisten lausuntojen mukaisesti, sovittu Yhdistyneen kuningaskunnan kanssa SPR/7DE Kilohaili (Englannin kanaali) 1 446 550 (1.1.–30.6.) –62 % Muutos TAC-vuodessa (niin että se alkaa 1. heinäkuuta ja päättyy seuraavan vuoden 30. kesäkuuta). Sen vuoksi kalastusmahdollisuudet vastaavat erityistä kuuden kuukauden TACia (1.1.–30.6.2022). WHG/56-14 Valkoturska (Skotlannin länsipuolinen alue) 937 1,800 +92 % Sallittu lisäys uuden tieteellisen lausunnon alapuolelle, sovittu Yhdistyneen kuningaskunnan kanssa.

Vuosittainen jousto Unioni sopi Yhdistyneen kuningaskunnan kanssa, että vuosittaista joustoa ei sovelleta seuraaviin kantoihin: tylppäpyrstömolva ICES-alueiden 1 ja 2 kansainvälisillä vesillä (BLI/12INT-), Pohjanmeren tylppäpyrstömolva (BLI/24-), tylppäpyrstömolva Skagerrakissa (BLI/03/A-), Skotlannin länsipuolen turska (COD/5BE6A), Kelttienmeren turska (COD/7XAD34), läntisten vesialueiden piikkihai (DGS/15X14), silli HER/7G-K ja Irlanninmeren valkoturska (WHG/07A). Poisheittämistä koskevat poikkeukset Jos unionin ja Yhdistyneen kuningaskunnan purkamisvelvoitetta koskevat poikkeukset eroavat toisistaan, Yhdistynyt kuningaskunta on vahvistanut soveltavansa vuonna 2022 unionin poisheittämistä koskevia poikkeuksia. Yhdistynyt kuningaskunta on tarkistanut vesillään sovellettavaa poikkeusjärjestelmää ja antanut sen tiedoksi unionille 17. marraskuuta 2021. Koska unioni odottaa edelleen Yhdistyneeltä kuningaskunnalta vastausta kommentteihinsa ja täsmennyspyyntöihinsä, se ei voi tässä vaiheessa tietää, mitä kyseisistä poikkeuksista unionin laivasto voisi käyttää Yhdistyneen kuningaskunnan vesillä. TAC-vähennykset Asetuksen (EU) 1380/2013 15 artiklassa säädetyn purkamisvelvoitteen soveltamisalaan kuuluvien lajien kantojen kalastusmahdollisuuksissa otetaan huomioon, että saaliiden poisheittäminen ei periaatteessa enää ole sallittua. Sen vuoksi määrät, jotka saa poikkeuksellisesti edelleen heittää pois purkamisvelvoitteen toteuttamisen aikana, olisi vähennettävä lausunnossa suositellusta kokonaissaaliiden määrästä. Kiintiöiden vaihto Unioni pyrki helpottamaan kiintiöiden vaihtoa Yhdistyneen kuningaskunnan kanssa tavoitteenaan se, että kalastusalan erityiskomitea perustaa kiintiöiden vaihtomekanismin. On tarkoituksenmukaista vahvistaa menettely tällaisten vaihtojen suorittamiseksi. Meribassi Pohjoinen meribassi on kiintiöimätön kanta, joka on yhteinen Yhdistyneen kuningaskunnan kanssa. Komissio ehdottaa, että tälle kannalle vahvistetaan vuodeksi 2022 saalisrajoitustoimenpiteitä, kuten Yhdistyneen kuningaskunnan kanssa käydyissä neuvotteluissa on sovittu. Tuulenkalat Neuvoston asetuksen (EU) 2022/109 11 a artiklalla jatketaan vuodelle 2022 kalastuskieltokautta sellaisen tuulenkalojen kalastuksen osalta, jota harjoitetaan tietyillä vedettävillä pyydyksillä ICES-alueilla 2a ja 3a sekä ICES-suuralueella 4. Koska 1. tammikuuta ja 31. maaliskuuta 2022 välisen ajan kattava väliaikainen TAC korvataan nyt koko vuoden kattavalla lopullisella TACilla, sovellettavan kalastuskieltoajan olisi katettava edellä mainitun ajanjakson lisäksi myös 1. elokuuta ja 31. joulukuuta 2022 välinen ajanjakso. Asetuksen 11 a artiklaa olisi sen vuoksi muutettava. Kielletyt lajit Unioni ja Yhdistynyt kuningaskunta sopivat vuotta 2022 koskevassa kirjallisessa pöytäkirjassa pitävänsä vuotta 2021 koskevan kirjallisen pöytäkirjan liitteessä 2 esitettyjen kiellettyjen lajien nykyisen luettelon ennallaan eräiden lajien suojelemiseksi kalastukselta. 2022/0037 (NLE) Ehdotus NEUVOSTON ASETUS unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 annetun asetuksen (EU) 2022/109 muuttamisesta EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1)Neuvoston asetuksessa (EU) 2022/109 vahvistetaan vuodeksi 2022 unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuudet. (2)Unioni sopi 21 päivänä joulukuuta 2021 Yhdistyneen kuningaskunnan kanssa suurimpien sallittujen saaliiden (TAC) vahvistamisesta vuodeksi 2022 hyvin monien kauppa- ja yhteistyösopimuksen liitteessä 35 lueteltujen kantojen osalta. Neuvottelujen tulos kirjattiin kirjalliseen pöytäkirjaan, jonka neuvosto hyväksyi 21 päivänä joulukuuta 2021 ja jonka allekirjoittivat samana päivänä Yhdistyneen kuningaskunnan valtuuskunnan johtajat ja unionin puolesta komission edustaja kauppa- ja yhteistyösopimuksen 498 artiklan 6 kohdan ja 22 päivänä lokakuuta 2021 annetun neuvoston päätöksen mukaisesti. (3)Kirjallinen pöytäkirja on niiden unionin ja Yhdistyneen kuningaskunnan neuvottelujen tulos, jotka käytiin unionin ja Yhdistyneen kuningaskunnan välisen kauppa- ja yhteistyösopimuksen 498 artiklan 2 kohdan, 4 kohdan a–d alakohdan ja 6 kohdan, yhteisestä kalastuspolitiikasta annetun Euroopan parlamentin ja neuvoston asetuksen (EU) N:o 1380/2013 2, 3, 28 ja 33 artiklassa vahvistettujen tavoitteiden ja periaatteiden, läntisten vesialueiden ja Pohjanmeren monivuotisia suunnitelmia koskevien asetusten (EU) 2019/472 ja 2018/973 4 ja 5 artiklan sekä Yhdistyneen kuningaskunnan kanssa yhteisten kantojen kalastusmahdollisuuksista vuonna 2022 käytäviä neuvotteluja koskevan neuvoston päätöksen (EU) 2021/1875 mukaisesti. Unioni perusti kantansa kauppa- ja yhteistyösopimuksen 494 artiklan 3 kohdan c alakohdan mukaisesti Kansainvälisen merentutkimusneuvoston (ICES) antamiin parhaisiin käytettävissä oleviin tieteellisiin lausuntoihin. (4)Sen vuoksi on tarpeen korvata asetuksella (EU) 2022/109 vahvistetut väliaikaiset TACit kirjallisessa pöytäkirjassa sovittujen kalastusmahdollisuuksien mukaisesti ja panna täytäntöön myös muita kirjallisessa pöytäkirjassa sovittuja kalastusmahdollisuuksiin toiminnallisesti liittyviä toimenpiteitä. (5)Tällaiset kalastusmahdollisuudet vuodeksi 2022 mahdollistavat ympäristön kannalta kestävän kalastustoiminnan pitkällä aikavälillä, ja niiden hallinnoinnissa on tavoitteena taloudellisten, sosiaalisten ja työllisyyteen liittyvien etujen saavuttaminen ja elintarvikkeiden saatavuuden parantaminen. Lisäksi ne edistävät unionin toimijoiden tasapuolisia toimintaedellytyksiä silloin kun kannat ovat Yhdistyneen kuningaskunnan kanssa yhteisiä. (6)Kansainvälinen merentutkimusneuvosto (ICES) on arvioinut joitakin kantoja MSY:n suhteen ja antanut niistä tieteellisiä lausuntoja, joissa suositetaan pyynnin rajoittamista nollaan. Jos kyseisten kantojen TACit vahvistettaisiin tieteellisessä lausunnossa esitetylle tasolle, velvoite purkaa kaikki sekakalastuksen saaliit sekä unionin että Yhdistyneen kuningaskunnan vesillä, kyseisten kantojen sivusaaliit mukaan lukien, johtaisi ns. pullonkaulatilanteisiin eli kiintiön tyrehtymiseen. Jotta voitaisiin löytää tasapaino tilanteessa, jossa tätä kalastusta on tarpeen jatkaa sen täydellisestä keskeyttämisestä mahdollisesti aiheutuvien vakavien sosioekonomisten vaikutusten välttämiseksi mutta on tarpeen myös varmistaa kyseisten kantojen hyvän biologisen tilan saavuttaminen, ja ottaen huomioon, että sekakalastuksessa on vaikeaa kalastaa kaikkia kantoja samanaikaisesti kestävää enimmäistuottoa noudattaen, unioni ja Yhdistynyt kuningaskunta sopivat, että kyseisten kantojen sivusaaliille on aiheellista vahvistaa erityiset TACit. Kyseiset TACit olisi vahvistettava tasolle, jolla varmistetaan kyseisten kantojen kuolevuuden aleneminen ja joka kannustaa parantamaan valikoivuutta ja välttämään ei-toivottuja saaliita. Näiden kantojen kalastusmahdollisuuksien tasot olisi vahvistettava kirjallisen pöytäkirjan mukaisesti, jotta varmistetaan sekä unionin toimijoiden tasapuoliset toimintaedellytykset että näiden kantojen biomassan merkittävä elpyminen. (7)Koska kantojen BLI/12INT, BLI/24, BLI/03A, COD/5BE6A, COD/7XAD34, HER/7G-K ja WHG/07A biomassa alittaa biomassan viiteraja-arvon (Blim), unioni ja Yhdistynyt kuningaskunta sopivat kirjallisessa pöytäkirjassa, että jäsenvaltioiden ei pidä soveltaa näihin kantoihin asetuksen (EU) N:o 1380/2013 15 artiklan 9 kohtaa siltä osin kuin on kyse siirroista vuodelta 2021 vuoteen 2022, jotta vuoden 2022 saaliit eivät ylitä kyseisille kannoille vahvistettuja TACeja. Unioni ja Yhdistynyt kuningaskunta sopivat myös, että samaa sovelletaan kantaan DGS/15X14, joka on asetuksen (EU) 2022/109 18 artiklan 1 kohdan o alakohdan nojalla kielletty laji. (8)Unionin pyrki saavuttamaan Yhdistyneen kuningaskunnan kanssa mahdollisimman korkean lähentymistason purkamisvelvoitteen soveltamisen osalta, mukaan lukien de minimis -poikkeukset ja eloonjäämisasteeseen perustuvat vapautukset, säilyttämistavoitteiden noudattamiseksi ja tasapuolisten toimintaedellytysten varmistamiseksi. Yhdistyneen kuningaskunnan kanssa sovituissa kalastusmahdollisuuksissa, jotka koskevat purkamisvelvoitteen alaisten lajien kantoja, otetaan huomioon se, että poisheittäminen ei ole periaatteessa enää sallittua. Sen vuoksi määrät, jotka saa poikkeuksellisesti edelleen heittää pois purkamisvelvoitteen toteuttamisen aikana, vähennettiin ICESin lausunnossa suositellusta kokonaissaaliiden määrästä. (9)Unioni ja Yhdistynyt kuningaskunta sopivat jatkavansa asetuksen (EU) 2021/92 11 artiklassa säädettyä pohjoisen meribassin säilyttämistä varten kehitettyä lähestymistapaa ja erityisesti sitä, että kantaan kohdistuva yleinen kalastuspaine pysyy ICESin suosittelemalla tasolla tai sen alapuolella. Sen vuoksi kyseiselle kannalle olisi vahvistettava myös vuodeksi 2022 saalisrajoitustoimenpiteitä ICES-alueilla 4b, 4c, 7a ja 7d–7h. Unioni ja Yhdistynyt kuningaskunta sopivat ICESin lausunto huomioon ottaen lisäävänsä saalisrajoituksia kalastustoiminnalle, jossa käytetään koukkuja ja siimoja tai ankkuroituja verkkoja. Unioni ja Yhdistynyt kuningaskunta sopivat myös siitä, että troolien ja nuottien osalta siirrytään kuukausirajoituksesta kaksi kuukautta kattaviin rajoituksiin. Unioni ja Yhdistynyt kuningaskunta sopivat myös, että meribassin ICES-arviointivälineen parantaminen asetetaan etusijalle, jotta voidaan tehdä ennustelaskelmia MSY-mallien perusteella. Lisäksi unioni ja Yhdistynyt kuningaskunta sopivat, että on tarpeen säilyttää nykyiset virkistyskalastukseen sovellettavat saalisrajoitustoimenpiteet. Koska väliaikaiset saalisrajoitukset korvataan nyt koko vuoden kattavilla saalisrajoituksilla, asianomaisten saalisrajoitustoimenpiteiden olisi katettava myös 1 päivän huhtikuuta ja 31 päivän joulukuuta 2022 välinen ajanjakso. (10)Neuvoston asetuksessa (EU) 2022/109 säädetään, että kalastuskieltokautta sellaisen tuulenkalojen kalastuksen osalta, jota harjoitetaan tietyillä vedettävillä pyydyksillä ICES-alueilla 2a ja 3a sekä ICES-suuralueella 4, jatketaan vuodelle 2022. Koska 1 päivän tammikuuta ja 31 päivän maaliskuuta 2022 välisen ajan kattava väliaikainen TAC korvataan nyt koko vuoden kattavalla lopullisella TACilla, sovellettavan kalastuskieltoajan olisi katettava myös 1 päivän elokuuta ja 31 päivän joulukuuta 2022 välinen ajanjakso. (11)Asetuksessa (EU) 2022/109 vahvistetaan sardellille ICES-suuralueella 8 väliaikainen TAC, jota sovelletaan 1 päivästä tammikuuta 2022 30 päivään kesäkuuta 2022 kunnes uusi tieteellinen lausunto on saatavilla. ICES antoi 17 päivänä joulukuuta 2021 kyseistä kantaa koskevan tieteellisen lausunnon vuodelle 2022. Sen vuoksi kyseisen kannan TAC olisi vahvistettava vuodeksi 2022 kyseisen lausunnon mukaisesti. (12)Unioni ja Yhdistynyt kuningaskunta sopivat kiellettyjen lajien nykyisten luettelojen pitämisestä ennallaan eräiden lajien suojelemiseksi kalastukselta. (13)Sen vuoksi asetusta (EU) 2022/109 olisi muutettava. (14)Asetuksessa (EU) 2022/109 säädettyjä saalisrajoituksia sovelletaan 1 päivästä tammikuuta 2022. Saalisrajoituksia koskevia, tällä asetuksella käyttöön otettavia säännöksiä olisi sen vuoksi myös sovellettava kyseisestä päivästä. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska asianomaisia kalastusmahdollisuuksia lisätään tai niitä ei ole vielä käytetty loppuun. Tämän asetuksen olisi asian kiireellisyyden vuoksi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä, ON HYVÄKSYNYT TÄMÄN ASETUKSEN: 1 artikla

Asetuksen (EU) 2022/109 muuttaminen

Muutetaan asetus (EU) 2022/109 seuraavasti: 1)Kumotaan 7 artikla. 2)Korvataan 11 artikla seuraavasti: ”11 artikla

Meribassin kalastusta koskevat toimenpiteet ICES-alueilla 4b ja 4c sekä ICES-suuralueella 7 1.Kielletään unionin kalastusaluksilta ja missä tahansa rannalta harjoitettavissa kaupallisissa kalastuksissa meribassin (Dicentrarchus labrax) kalastus ICES-alueilla 4b ja 4c sekä ICES-suuralueella 7 ja kyseisellä alueella pyydetyn meribassin pitäminen aluksella, jälleenlaivaaminen, siirtäminen tai purkaminen aluksesta. 2.Edellä 1 kohdassa säädettyä kieltoa ei sovelleta rannalta harjoitettavassa kaupallisessa verkkokalastuksessa saatuihin meribassin sivusaaliisiin. Tätä poikkeusta sovelletaan rantaverkkojen aiempiin, vuotta 2017 edeltävien tasojen määriin. Rannalta harjoitettavan kaupallisen verkkokalastuksen kohteena ei saa olla meribassi, ja vain meribassin tahattomat sivusaaliit saa purkaa aluksesta. 3.Poiketen siitä, mitä 1 kohdassa säädetään, unionin kalastusalukset voivat tammikuussa 2022 ja 1 päivästä huhtikuuta 31 päivään joulukuuta 2022 kalastaa ICES-alueilla 4b, 4c, 7d, 7e, 7f ja 7h seuraavilla pyydyksillä sekä pitää aluksella, jälleenlaivata, siirtää tai purkaa aluksesta kyseisellä alueella pyydettyä meribassia seuraavissa rajoissa: a)pohjatroolit: tahattomien sivusaaliiden osalta enintään 760 kilogrammaa kahdessa kalenterikuukaudessa (tammi- ja huhtikuu, touko- ja kesäkuu, heinä- ja elokuu, syys- ja lokakuu, marras- ja joulukuu) ja viisi prosenttia kyseisen aluksen kalastusmatkaa kohden pyytämän aluksella olevan meren eliöiden kokonaissaaliin painosta; b)nuotat: tahattomien sivusaaliiden osalta enintään 760 kilogrammaa kahdessa kalenterikuukaudessa (tammi- ja huhtikuu, touko- ja kesäkuu, heinä- ja elokuu, syys- ja lokakuu, marras- ja joulukuu) ja viisi prosenttia kyseisen aluksen kalastusmatkaa kohden pyytämän aluksella olevan meren eliöiden kokonaissaaliin painosta; c)koukut ja siimat: enintään 5,95 tonnia alusta kohden; d)ankkuroidut verkot: tahattomien sivusaaliiden osalta enintään 1,5 tonnia alusta kohden. Ensimmäisen alakohdan c alakohdassa vahvistettuja poikkeuksia sovelletaan unionin kalastusaluksiin, jotka ovat kirjanneet koukuilla ja siimoilla saatuja meribassisaaliita 1 päivän heinäkuuta 2015 ja 30 päivän syyskuuta 2016 väliseltä ajalta. Ensimmäisen alakohdan d alakohdassa vahvistettuja poikkeuksia sovelletaan unionin kalastusaluksiin, jotka ovat kirjanneet ankkuroiduilla verkoilla saatuja meribassisaaliita 1 päivän heinäkuuta 2015 ja 30 päivän syyskuuta 2016 väliseltä ajalta. Unionin kalastusalusta korvattaessa jäsenvaltio voi sallia, että poikkeuksia sovelletaan unionin toiseen kalastusalukseen edellyttäen, että kunkin poikkeuksen piiriin kuuluvien unionin kalastusalusten määrä ja kokonaiskalastuskapasiteetti eivät kasva. 4.Edellä 3 kohdassa asetettuja saalisrajoituksia ei saa siirtää alusten välillä eikä kahden kalenterikuukauden välillä silloin kun sovelletaan kaksi kuukautta kattavaa rajoitusta. Unionin kalastusalukseen, joka käyttää useampaa kuin yhtä pyydystä kahden kalenterikuukauden aikana, sovelletaan kyseisille pyydyksille 3 kohdassa asetettua alhaisinta saalisrajoitusta. Jäsenvaltioiden on ilmoitettava komissiolle kaikki meribassisaaliit pyydystyypeittäin viimeistään 15 päivän kuluttua kunkin kuukauden päättymisestä. 5.Virkistyskalastuksessa, myös rannalta käsin, ICES-alueilla 4b, 4c, 6a ja 7a–7k: a)1 päivästä tammikuuta 28 päivään helmikuuta 2022 ja 1 päivästä 31 päivään joulukuuta 2022: i) sallittua ainoastaan vapapyydyksellä tai käsisiimalla harjoitettava meribassin pyydystä ja päästä -kalastus. ii) Kyseisenä aikana kielletään kyseisellä alueella pyydetyn meribassin pitäminen aluksella, siirtäminen, jälleenlaivaus tai aluksesta purkaminen.